Period: Old Babylonian
Genre: Royal Inscription
Transliteration:
<SURFACE>
...
larsa{ki} ki-ur₃...
...
...u₃-tu-bi...
...nam-he₂ a nu-šilig-ge
...mu-un-rig₈-ge-eš
...ha-la kalam-ma-ka
...{id₂}idigna {id₂}buranun-na-bi-da
u₄ ul-li₂-a-ta mu-un-tum₃-be₂-eš-a
u₄-na-me-ka a-bi nu-šilig-ge
maš-bi i₇{d}ma-mi-šar-ra-at i₇ he₂-ŋal₂ kalam-ma
a-bi {id₂}idigna...
u₃-ba-e-ni-in-kar
a-ab-ba-še₃ ha-ba-an-de₂
en {d}nu-nam-nir-e...sag ba-an-du
sipa ša₃ du₁₀-ga-na-ka-še₃...
gu₃ hul₂ u₃-mu-un-de₂ nam du₁₀ mu-ni-in-tar
i₇ ba-al-e-de₃ ki-en-gi ki-uri
a he₂-ŋal₂-la tum₃-u₃-de₃
a-gar₃ gal-gal-bi še...mu₂-mu₂-de₃
pu₂{geš}kiri₆-bi...lal₃ geštin du₈-u₃-de₃
ambar-bi ku₆...ul-e-eš gar-gar-e-de₃
kur gal {d}en-lil₂-le a₂ gal mu-da-an-ag₂
sipa ni₂-tuku a₂...lugal-a-ni-še₃...me-en
{d}ri-im{d}sin me-en lu₂ kur gal {d}en-lil₂-la₂ me-en
igi-ŋal₂-tuku geštu₂ zid šu du₇
{d}ri-im{d}sin sipa...sag-gi₆-ga me-en
geštu₂ dagal...ma-ni-in-šum₂-ma-a
u₃-mu-ni-in-sag₉ i₇-da bal-e-de₃
ša₃-mu...
...ša₃ u₃-mu-ni...
...za₃ i₇{d}ma-mi-šar-ra-at i₇...
...
...galam-bi geš-hur ha-ba-ak...
un šar₂-ra nam-sipa-bi {d}en-lil₂...
sig-ta igi-nim-še₃...
usu kala-ga-mu-ta hu-mu-un-kin
eg₂ min-a-bi hur-sag-gin₇ u₃-mu-un-dim₂ me-lam₂...
ka-bi a he₂-ŋal₂-la u₃-bi₂-ge-en
kun-bi hu-mu-un-su₃-e
gu₂-gu₂-bi u₂-šim kiri₃-zal-a hu-me₃-šar₂-šar₂
i₇-bi {id₂}tug₂-ma-at{d}er₃-ra
mu-bi he₂-bi₂-ib-sa₄
a da-ri₂ {id₂}idigna {id₂}buranun-na-bi-da
hu-mu-ni-in-gi₄
{d}ri-im{d}sin lugal larsa{ki}ma
lugal ki-en-gi ki-uri me-en
kalam dagal-la-mu suhuš-bi hu-mu-un-ge-en
uru a₂-dam-bi ki-bi-še₃ he₂-mi-in-gi₄
un šar₂-ra-mu-še₃ u₂ gu₇ a nag he₂-bi₂-in-gar
ki-en-gi ki-uri gu₃ teš₂ u₃-bi₂-se₃-ke
ša₃ {d}en-lil₂-la₂ hu-mu-un-du₁₀
nam-bi-še₃ an {d}en-lil₂ {d}en-ki {d}nin-mah-bi
nam-til₃ u₄ su₃-ra₂{ra} ga₂-ra ha-ma-ni-in-šum₂
bala he₂-ŋal₂-la {geš}gu-za suhuš gi-na
sag-e-eš ha-ma-ab-rig₇-e-ne
te-me-en mu pa₃-da nam-lugal-ga₂-a ar₂ u₃-bi₂-sar
u₄ ul-li₂-a-še₃ un šar₂-ra-a ar₂ mu-un-ak-ak-ne

Cuneiform:
<SURFACE>
...
𒌓𒀕𒆠𒆠𒃡...
...
...𒅇𒌅𒁉...
...𒉆𒃶𒀀𒉡𒍂𒄀
...𒈬𒌧𒉺𒄸𒄀𒌍
...𒄩𒆷𒌧𒈠𒅗
...𒀀𒇉𒄘𒃼𒀀𒇉𒌓𒄒𒉣𒈾𒁉𒁕
𒌓𒌌𒉌𒀀𒋫𒈬𒌧𒉐𒁉𒌍𒀀
𒌓𒈾𒈨𒅗𒀀𒁉𒉡𒍂𒄀
𒈦𒁉𒀀𒇉𒀭𒈠𒈪𒊬𒊏𒀜𒀀𒇉𒃶𒅅𒌧𒈠
𒀀𒁉𒀀𒇉𒄘𒃼...
𒅇𒁀𒂊𒉌𒅔𒋼𒀀
𒀀𒀊𒁀𒂠𒄩𒁀𒀭𒌤
𒂗𒀭𒉡𒉆𒉪𒂊...𒊕𒁀𒀭𒁺
𒉺𒇻𒊮𒄭𒂵𒈾𒅗𒂠...
𒅗𒄾𒅇𒈬𒌧𒌤𒉆𒄭𒈬𒉌𒅔𒋻
𒀀𒇉𒁀𒀠𒂊𒉈𒆠𒂗𒄀𒆠𒌵
𒀀𒃶𒅅𒆷𒉐𒅇𒉈
𒀀𒃼𒃲𒃲𒁉𒊺...𒊬𒊬𒉈
𒇥𒄑𒊬𒁉...𒋭𒃾𒂃𒅇𒉈
𒆹𒁉𒄩...𒌌𒂊𒌍𒃻𒃻𒂊𒉈
𒆳𒃲𒀭𒂗𒆤𒇷𒀉𒃲𒈬𒁕𒀭𒉘
𒉺𒇻𒉎𒌇𒀉...𒈗𒀀𒉌𒂠...𒈨𒂗
𒀭𒊑𒅎𒀭𒌍𒈨𒂗𒇽𒆳𒃲𒀭𒂗𒆤𒇲𒈨𒂗
𒅆𒅅𒌇𒄑𒌆𒉿𒍣𒋗𒌌
𒀭𒊑𒅎𒀭𒌍𒉺𒇻...𒊕𒈪𒂵𒈨𒂗
𒄑𒌆𒉿𒂼...𒈠𒉌𒅔𒋧𒈠𒀀
𒅇𒈬𒉌𒅔𒊷𒀀𒇉𒁕𒁄𒂊𒉈
𒊮𒈬...
...𒊮𒅇𒈬𒉌...
...𒍠𒀀𒇉𒀭𒈠𒈪𒊬𒊏𒀜𒀀𒇉...
...
...𒃴𒁉𒄑𒄯𒄩𒁀𒀝...
𒌧𒊹𒊏𒉆𒉺𒇻𒁉𒀭𒂗𒆤...
𒋝𒋫𒅆𒉏𒂠...
𒀉𒆗𒅤𒂵𒈬𒋫𒄷𒈬𒌧𒆥
𒂊𒈫𒀀𒁉𒄯𒊕𒁶𒅇𒈬𒌧𒁶𒈨𒉈...
𒅗𒁉𒀀𒃶𒅅𒆷𒅇𒉈𒄀𒂗
𒆲𒁉𒄷𒈬𒌧𒋤𒂊
𒄘𒄘𒁉𒌑𒋆𒅗𒉌𒀀𒄷𒀞𒊹𒊹
𒀀𒇉𒁉𒀀𒇉𒌆𒈠𒀜𒀭𒀴𒊏
𒈬𒁉𒃶𒉈𒅁𒄷𒈿
𒀀𒁕𒌷𒀀𒇉𒄘𒃼𒀀𒇉𒌓𒄒𒉣𒈾𒁉𒁕
𒄷𒈬𒉌𒅔𒄄
𒀭𒊑𒅎𒀭𒌍𒈗𒌓𒀕𒆠𒈠
𒈗𒆠𒂗𒄀𒆠𒌵𒈨𒂗
𒌧𒂼𒆷𒈬𒁼𒁉𒄷𒈬𒌧𒄀𒂗
𒌷𒀉𒁮𒁉𒆠𒁉𒂠𒃶𒈪𒅔𒄄
𒌧𒊹𒊏𒈬𒂠𒌑𒅥𒀀𒅘𒃶𒉈𒅔𒃻
𒆠𒂗𒄀𒆠𒌵𒅗𒌨𒅇𒉈𒋧𒆠
𒊮𒀭𒂗𒆤𒇲𒄷𒈬𒌧𒄭
𒉆𒁉𒂠𒀭𒀭𒂗𒆤𒀭𒂗𒆠𒀭𒎏𒈤𒁉
𒉆𒋾𒌓𒋤𒁺𒊏𒂷𒊏𒄩𒈠𒉌𒅔𒋧
𒁄𒃶𒅅𒆷𒄑𒄖𒍝𒁼𒄀𒈾
𒊕𒂊𒌍𒄩𒈠𒀊𒉺𒄸𒁺𒂊𒉈
𒋼𒈨𒂗𒈬𒅆𒊒𒁕𒉆𒈗𒂷𒀀𒌒𒅇𒉈𒊬
𒌓𒌌𒉌𒀀𒂠𒌧𒊹𒊏𒀀𒌒𒈬𒌧𒀝𒀝𒉈